Majandussurutis on vist endiselt popp teema. Herz kirjutab täna näiteks sellest, et loomaaeda ei saa isegi mitte tänase lastekaitse päeva puhul enam tasuta.    Loomisel olev valitsusliit on ilmselt käibemaksule oma  osa otsa väänamas mis tähendab seda, et riigi laekumised ei muutu aga toidukaup läheb kallimaks ning tarbitakse vähem. Rahvas nälgib.    Nädalavahetusel veetsin aega Mustamäel paiknevas erakorralise meditsiini osakonnas (EMO - on seal väga stiilselt ka ratastoolide selgadele kirjutatud). Tulemuseks oli teadmine, et arsti sõnul näiteks mandlioperatsioone enne oktoobrit ei planeerita. Mitte, et aega ei oleks vaid lihtsalt raha ei olevat. Eks see positiivne iive oligi siin vahepeal liiga koormav.    Sedasi on meil lood, siinpool sood.